Die Menlo-koshuis is in die hart van die skool geleë en bied ’n tuiste vir gemotiveerde, presterende leerders wat van die wye verskeidenheid geleenthede wat die skool bied, gebruik wil maak. Hierdie koshuis ondersteun in elke opsig die skool se strewe na uitnemendheid en is met trots in die Menlo-waardes van integriteit, lojaliteit, respek en ywer gewortel.
Die bestuur van die koshuis word deur ’n koshuisraad hanteer, wat uit ’n ervare koshuisvader en nog 5 diensdoenende onderwysers bestaan - almal ook aan die skool verbonde en permanente inwoners in die koshuis.